**LIRIKA** je književni rod- riječ dolazi od grč. riječi lyra- žičani instrument. Lirska pjesma nastaje u antičko doba (još od 750. god. pr. Krista) u staroj Grčkoj. Pjesma prati čovjeka u svim važnim životnim situacijama. Pjesma je bila **spoj** riječi, glume, plesa, pokreta (tkz. *sinkretizam*). Poseban je naglasak na RITMU.

**Lirska pjesma**:

* književna je vrsta u stihu i prozi
* izraz je osobnog iskustva lirskog subjekta, osjećajnosti i subjektivnosti
* pobuđuje osjećaje, misli
* donosi spoznaju
* govori jedinstvom zvuka i ritma

**Lirski subjekt naziv je za ono unutrašnje "ja" koje svojim govorom gradi pjesmu i u njoj izražava svoju duševnost. Često je to sam pjesnik, ali može biti i neka druga osoba. Često je to "ja" i gramatički prisutno u pjesmi (kao prvo lice jednine).**

***Teme i motivi*** lirske pjesme različiti su jer su vezani uz čovjeka i život koji prolazi kroz ljubav, radost, sreću, nadu, htijenja, težnje ali i razmišljanje, strahovanje, tugu, nezadovoljstvo, nesreću i patnju itd.

Lirska pjesma pjeva o ...

... ljubavi – od snatrenja i čežnje do boli i patnje

* **ljubavna lirska pjesma**

... čovjekovoj intimi, osjećajima, proživljavanjima, razmišljanju o postojanju i smislu života, o svijetu uopće, o umjetnosti

* **misaona (refleksivna) lirska pjesma**

... o prirodi koja je čest izvor pjesničkog nadahnuća

* **pejzažna lirska pjesma**

... socijalnom položaju ljudi, društvenoj nepravdi, o društvu općenito

* **socijalna lirska pjesma**

...domovini, zavičaju, materinskom jeziku

* **domoljubna (rodoljubna) pjesma**

...vjeri, religiji, duhovnosti

* **duhovno-religiozna lirska pjesma**
* **pjesma u prozi** (ima elemente lirike, lirsku temu, ritam, stilske figure i slike koje se ponavljaju). Proza – jer je pisana u obliku rečenice

U lirskoj pjesmi misli, osjećaji iskazani su stihom. **Stih** je ritmička, zvukovna, sintaktička i semantička(značenjska) cjelina. Stihovi se udružuju u **strofe** (sintaktička cjelina). Razlikujemo ih prema broju stihova koje sadrže: *distih*- dva stiha, *tercina* – 3 stiha, *katren*- 4 stiha, sestina- 6 stihova, *septima* – 7 stihova, *oktava* – 8 stihova

U lirskoj pjesmi postoji **ritam**: raspored jezičnih elemenata (glasa, sloga, riječi) koji se ponavljaju. Ritam pjesme određuje: dužina stihova, izmjena dugih i kratkih stihova,brzina izgovora, snaga izgovora, stanka u stihu i među strofama, uporaba i ponavljanje glasova. **Rima** – slik, srok glasovno je podudaranje na kraju stihova. Razlikujemo: aa bb cc (parna rima), ab ab (unakrsna), abba (obgrljena), ab cb (nagomilana).

Lirska se pjesma često služi stilskim figurama ili izražajnim sredstvima (glede stvaranje bogatog jezičnog i književnog izraza)

**Stilske figure ili izražajna sredstva:**

1. **figure misli**: ***poredba, hiperbola, gradacija, ironija, sarkazam, paradoks***- odnose se na preneseno značenje riječi jer se novo značenje riječi mijenja
2. **glasovne figure**: ***onomatopeja, asonanca, aliteracija, anafora, epifora, simploka,*** ***anadiploza*** – stvaraju zvukovne efekte koji pojačavaju značenje riječi tako da se obogaćuju i pojačava intenzitet jezičnog izraza
3. **figure riječi**: ***simbol, metafora, personifikacija, epitet, eufemizam, sinegdoka***, ***alegorija*** – stvaraju promjenu osnovnog značenja riječi i tako nastaje bogatstvo u mogućnostima upotrebe jezika.
4. **figure konstrukcije: *inverzija, retoričko pitanje, elipsa*, *asindeton, polisindeton*** – ostvaruje osobit poredak riječi u rečenici tako da se odstupa od gramatičkog rasporeda riječi, uspostavljaju se nova značenja i novi smisao u riječima

**Tradicionalna podjela lirskih oblika:**

U grčkoj književnosti razvili su se različiti lirski oblici. Pjesnik je pjevao o domoljublju, bogovima, ljubavi, životnim radostima. Tako su nastali tradicionalni lirski oblici: **oda, himna, elegija, epigram, epitaf, ditiramb, idila**, **sonet.**

**a) oda-** svečana lirska pjesma posvećena osobi, ideji, štovanju

**b) himna –** pjesma posvećena nekomu ili nečemu što predstavlja vrijednim najvećeg

 štovanja

**c) elegija –** pjesma u kojoj se izražava žaljenje za prošlošću, izgubljenom ljubavlju,

 mladošću

**e) epigram** - kratka , duhovita pjesma s neočekivanim završetkom

**f) epitaf** –nadgrobni natpis u pjesničkom obliku

**g) ditiram** –lirska pjesma koja zanosno slavi životne radosti

**h) idila** – slavi idiličnu sliku prirode

**i) sonet**- nastaje u novo doba, 14. st . u Italiji, tvorac Petrarca ( 2x4 i 2x3 strofe= 14 stihova)